Eventyrene til Ali Baba og de førti tyvene

Eventyrene til Ali Baba og de førti tyvene (originaltittel: Приключения Али-Бабы и сорока разбойников/Prikljutsjenija Ali-Baby i soroka razbojnikov) er en sovjetisk-indisk film fra 1979, regissert av Latif Fajzijev og Umesh Mehra.

Handlingsreferat 
Historien handler om en fattig gutt ved navn Ali Baba som bor i byen Gulabad, et sted i Sentral-Asia. Der bor han sammen med sin mor og eldste bror Qasim, som eier en liten butikk. Ali Babas far, Yousuf, er en kjøpmann i et fjerntliggende land. Men faren reiste fra familien, når Ali Baba ble født. Gulabad blir terrorisert av en gruppe på 40 Dacoity, som gjemmer byttet sitt i en magisk hule i de øde åsene rundt byen. Når banditt-lederen resiterer den magiske trollformelen åpnes hulen, og når han sier en ny trolldom lukkes gruve-døren.

Når nyheten når dem om at faren deres har forsvunnet, begynner Ali Baba å lete etter ham. Han finner igjen faren sin. Men redder også prinsesse Marjeena fra vaktene til kongen, som hadde myrdet faren hennes for å bli utnevnt til konge selv. Marjeena og Ali Baba forelsker seg snart i hverandre. Så blir de angrepet, Marjeena blir tatt til fange, og faren hans blir drept. Etter å ha begravet faren sin, oppdager Ali Baba at Marjeena har blitt solgt som slave. Ali Baba låner penger fra Qasim, som han bruker til å betale for Marjeena - og tar henne med seg hjem. Men Qasim ønsker å få tilbake pengene sine så snart som mulig, og som et resultat bestemmer han seg for å kaste Ali Baba ut av familiens hjem.

Ali Baba og moren hans forlater hjemmet. Men en Kadi i regionen kunngjør en belønning hvis noen klarer å arrestere den beryktede banditten Abu Hassan. En ung jente som heter Fatima, hvis far har blitt myrdet av bandittene, ønsker å ta et oppgjør med Abu Hassan. Kort tid senere oppdager Ali Baba det hemmelige gjemmestedet til Abu Hassan, og dets magiske trollformler for å åpne gruven. Han tar litt gull og smykker derfra, som han deler ut blant landsbyboere.

Men Ali Babas grådige bror Qasim lokker Ali Baba til å fortelle ham hvor hulen ligger, og hva de magiske trylleformularene er. Av grådighet tar Qasim så mange gull-smykker og mynter fra hulen, at han glemmer trolldommen for å åpne døren igjen. Han blir dermed sittende fast der inne, og når bandittene oppdager ham blir han drept. Ali Baba informerer deretter Kadien om Abu Hassans gjemmested. Det Ali Baba ikke vet er at Kadien og Abu Hassan egentlg er samme person, og at Kadien har gitt instruksjoner til sine håndlangere om å drepe Ali Baba - slik at ingen kan få tak i skattene hans.

Skuespillere 

 Dharmendra som Ali Baba
 Hema Malini som Marjeena.
 Zeenat Aman som Fatima.
 Prem Chopra som Shamsher
 Madan Puri som Fatimas far.
 Mac Mohan som Mehmood.
 Rolan Bykov som Abu Hassan
 Zakir Mukhamedzhanov som Yousuf
 Sofiko Chiaureli som moren til Ali Baba.
 Frunzik Mkrtchyan som Mustafa
 Yakub Akhmedov som Kasym
 Khodzha Durdy Narliyev som Khamid
 Elena Sanayeva som Simsim, et spøkelse

Referanser

Eksterne lenker 

Sovjetiske filmer
Filmer fra 1979